Diari Oficial de la Generalitat Valenciana


Sumari del DOGV 6009, del 08-05-2009 (2009/4859)

ACORD de 26 de març de 2009, de la Junta de Govern del Col·legi Oficial de Graduats Socials de Castelló, pel qual s'aprova la disposició de creació del fitxer de dades de caràcter personal de Registre de Societats Professionals, de titularitat pública.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2009/03/26/(1)/dof/vci/html**

### Dades del document

Número de DOGV
:   6009

Data del DOGV
:   08-05-2009

Secció del DOGV
:   I. DISPOSICIONS GENERALS

Número del document
:   2009/4859


Data del document
:   26-03-2009

Organisme emissor
:   Col·legi Oficial de Graduats Socials de Castelló

Tipus de document
:   Acord

Descriptors 

:   * Castelló de la Plana
    * base de dades
    * treballador social
    * col·legi professional
    * dades personals
    * legislació

ACORD de 26 de març de 2009, de la Junta de Govern del Col·legi Oficial de Graduats Socials de Castelló, pel qual s'aprova la disposició de creació del fitxer de dades de caràcter personal de Registre de Societats Professionals, de titularitat pública. [2009/4859]  
L'article 8.4 de la Llei 2/2007, de 15 de març, de Societats Professionals, disposa, en relació amb el registre d'estes, que «La societat s'inscriurà igualment en el Registre de Societats Professionals del col·legi professional que corresponga al seu domicili, a l'efecte de incorporar-la i que este puga exercir sobre aquella les competències que li atorga l'ordenament jurídic sobre els professionals col·legiats. La inscripció contindrà els punts assenyalats en l'apartat 2 d'este article. Qualsevol canvi de socis i administradors i qualsevol modificació del contracte social seran igualment objecte d'inscripció en el Registre de Societats Professionals». La disposició transitòria segona de la dita norma precisa que «En el termini de nou mesos comptats des de l'entrada en vigor d'esta llei, els col·legis professionals i la resta d'organitzacions corporatives deuran tindre constituïts els seus respectius registres professionals. Les societats constituïdes amb anterioritat a l'entrada en vigor d'esta llei i a les que els fóra aplicable segons allò que s'ha disposat en l'article 1.1, hauran de sol·licitar la seua inscripció en el corresponent Registre de Societats Professionals, en el termini màxim d'un any comptat des de la seua constitució».  
El Col·legi Oficial de Graduats Socials de Castelló, corporació de dret públic amb personalitat jurídica pròpia i plena capacitat per al compliment dels seus fins, està obligat a la creació del corresponent Registre de Societats Professionals, i conforme establix l'article 20.1 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), respecte als fitxers creats o gestionats per a l'exercici de potestats públiques, que la seua creació, modificació o supressió només podrà fer-se per mitjà de disposició general publicada en el Boletín Oficial del Estado o diari oficial corresponent.  
De conformitat amb allò que s'ha exposat, acorda:  
Article 1. Creació de fitxers  
Es crea el fitxer de dades de caràcter personal del Registre de Societats Professionals, fitxer de titularitat pública de responsabilitat del Col·legi Oficial de Graduats Socials de Castelló, tal com es descriu en l'annex I del present acord.  
Article 2. Seguretat  
El fitxer que es crea complix les mesures de seguretat establides en el Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers automatitzats que continguen dades de caràcter personal.   
Article 3. Drets i responsabilitats  
Els professionals les dades dels quals s'incloguen en el fitxer podran exercir els seus drets d'accés, rectificació, cancel·lació i oposició, davant de la Secretaria del Col·legi Oficial de Graduats Socials de Castelló, sítia en el carrer Poeta Verdaguer, 26 entresòl, de Castelló de la Plana.   
El Col·legi Oficial de Graduats Socials de Castelló, com a responsable del fitxer i el seu tractament, adoptarà les mesures necessàries per a garantir que les dades de caràcter personal existents en este s'usaran per a les finalitats i funcions de dret públic que té encomanades i reconegudes.  
Article 4. Publicació  
El present acord serà publicat en el Diari Oficial de la Comunitat Valenciana.  
Article 5. Entrada en vigor  
El present acord entrarà en vigor l'endemà de la seua publicació en el Diari Oficial de la Comunitat Valenciana.  
Castelló de la Plana, 26 de març de 2009.- El president: Francisco Dalmau Agramunt.  
ANNEX I  
Fitxer creat:   
Registre de Societats Professionals.  
Descripció del fitxer creat:  
Fitxer amb les dades personals necessàries per a la gestió i administració del Registre de Societats Professionals del Col·legi Oficial de Graduats Socials de Castelló.  
Descripció detallada de finalitat del fitxer i usos previstos:  
Gestió i administració del Registre de Societats Professionals.  
Òrgan, ens o autoritat administrativa responsable del fitxer:  
Col·legi Oficial de Graduats Socials de Castelló.  
Òrgan, servici o unitat davant el qual s'hauran d'exercitar els drets d'accessos, rectificació, cancel·lació i oposició:  
Col·legi Oficial de Graduats Socials de Castelló, carrer Poeta Verdaguer, 26 entresòl, de Castelló de la Plana.  
Òrgans i entitats destinatàries de les cessions previstes:  
Ministeri de Justícia, Comunitat Autònoma Valenciana, Consell General de Graduats Socials i Consell Valencià de Col·legis de Graduats Socials.  
Caràcter informatitzat o manual estructurat del fitxer:   
Mixt.   
Mesures de seguretat que s'apliquen:  
Bàsic.  
Tipus de dades de caràcter personal que s'inclouran en el fitxer:  
Dades de caràcter identificatius: nom i cognoms, DNI/NIF, adreça (postal i electrònica)  
Dades professionals: indicació de la condició o no de soci professional, col·legi professional a què pertany, número de col·legiat, indicació de l'habilitació actual per a l'exercici professional, condició d'administrador o representant de la societat.  
Altres dades: restants mencions exigides per la normativa vigent per a la inscripció registral de la forma societària de què es tracte.  
Procedència o procediment d'arreplega de les dades:  
Procedència de les dades: el mateix interessat o el seu representant legal. Registre Mercantil.  
Procediment d'arreplega: enquestes o entrevistes, formularis o cupons. Comunicació del Registre Mercantil.  
Persones o col·lectius sobre els quals es pretén obtindre dades o que resulten obligats a subministrar-les:   
Socis, administradors i representants de les societats professionals que hagen d'inscriure's en el Registre del Col·legi Oficial de Graduats Socials de Castelló. Notaris autoritzants de les escriptures de constitució o de modificació del contracte social.


Còpia Permalink ELI